|  |
| --- |

| **Teknik & Miljø**Udvikling & Analyse |
| --- |

| Torvegade 74, 6700 EsbjergDato 7. marts 2023 |
| --- |

# Referat dialogmøde mellem Plan & Byudviklingsudvalget og Esbjerg Midt Lokalråd tirsdag den 14. marts 2023 kl. 18.30-19.15, Rådhuset, Torvegade 74, 6700 Esbjerg (Lokale Stranden)

**Deltagere:**

**Plan & Byudviklingsudvalget**

Henning Ravn

Karsten Degnbol

Henrik Andersen

Klaus Sandfeld

Hans Erik Møller

**Esbjerg Midt lokalråd**

**Forvaltningen**

Henrik Studsgaard, Direktør i Teknik & Miljø

Thomas Rødgaard Poulsen, Leder af Udvikling & Analyse

Morten Andersson, Chef for Natur & Byrum

Jesper Brødsgaard, Chef for Park & Mobilitet

Morten Harder, Stadsarkitekt eller Bjarne Lanng, Leder af Plan

**Referat**

1. **Velkommen v/ Henning Ravn**

1. **Samarbejde med lokalråd**
2. **Drøftelse af lokalrådets indsendte punkter**
3. **Gågaden i Esbjerg**

*Lokalrådet vil gerne drøfte muligheden for af omdanne den nederste del af gågaden til sivegade mod Torvegade. Fra Kronprinsensgade til Stormgade, samt at afvikle stykket fra Stormgade til Skolegade/Strandbygade som gågade og omdanne til boligbyggeri og liberalt erhverv. Vi ønsker os mere liv i gågaden ved fx at give adgang til at inddrage baggårde, leje ledige m2 i mindre enheder a la Brandts Passage i Odense.*

*Forvaltningens kommentar:*

Der er den 23. februar afholdt møder med Cityforeningen dels om den kommende parallelkonkurrence for Indre By og Rørkjær samt specifikt for ønskerne om omdannelse af de nævnte strækninger. Der er igangsat forundersøgelse af de trafikale konsekvenser og muligheder.

Referat: Både forvaltningen og politikerne er opmærksomme på problematikkerne som lokalrådet påpeger. Lige nu afventer vi dog nye input i forbindelse med parallelopdraget, inden der iværksættes yderligere tiltag.

Lokalrådet vil gerne se kommissoriet for parallelopdraget.

1. **Større sammenhæng mellem by og havn**

*Lokalrådet ønsker at drøfte muligheden for at etablere en tilslutningsgangbro fra Byparken til Landgangen for at skabe større sammenhæng mellem by og havn.*

*Forvaltningens kommentar:*

Arbejdet med fornyelse af Byparken er i gang. En eventuel tilslutningsgangbro er for nuværende ikke en del af projektet.

Referat: Forslaget viderebringes til arbejdet med Byens Bjerg inklusiv problematikken med belysning.

Lokalrådet opfordrer til, at projektet i Byparken adresserer vandhåndtering.

4. **Ønsker til realisering af landsbyplaner og/eller lokalrådspuljen**

1. **Vi ønsker os borde-bænkesæt og grillplads i IC Møllerparken, ved Hulvejen og i Byparken**

*Forvaltningens kommentar:*

Ønsket om borde-bænkesæt og grillplads i Byparken bliver medtaget i projekteringen af Byparken, hvor Hulvejen også indgår.

Referat: Jesper Brødsgaard undersøger om det kan lade sig gøre at lave en forsøgsordning med borde-bænkesæt og grillplads.

1. **Legeplads for mindre børn i Esehaven herunder gynger**

*Forvaltningens kommentar:*

Esehaven hører ikke under Natur & Byrum, men under biblioteket.

Referat: Det er ikke nødvendigvis det rette sted, men Lokalrådet ønsker at der skabes bedre muligheder/tilbud for børn og børnefamilier i midtbyen. Lokalrådet opfordres til at kontakte biblioteket og/eller Ulla Visbech (uvi@esbjerg.dk).

1. **Evaluering** (5 minutter)